تورکیه بؤیوک میلت مجلیسی خاریجی ایشلر کمیسیونونون عضو‌لری فتح الله چی ترور تشکیلاتی‌نین (فئتو) چئوریلیش جهدی و سونرا تورکیه‌ده یاشانان پروسئس‌لرله باغلی آمریکا، بلژیک و فرانسادا گؤروش‌لر کئچیریر.
کمیسیونون صدری عدالت و قالخینما پارتیسی مالاتیا میلت وکیلی طاها اؤزهان، کاهرامانماراش میلت وکیلی ماهیر اونال، جمهوریت خالق پارتیسی‌دن ایستانبول میلت وکیلی اوغوز کاان سالیجی، میلیتچی حرکات پارتیسی‌نین ارضروم میلت وکیلی کامیل آیدین‌دان عبارت هئیت آمریکانین پایتاختی واشینگتوندا تورکیه-آمریکا شوراسیندا یووارلاق ماسا توپلانتی‌سیندا ایشتیراک ائتدیلر.
سونرا آمریکا خاریجی ایشلر ناظیرلیگینده اولان هئیت اولجه دموکرات و اینسان حاق‌لاری بؤلومونون مسئول مشاویری توم مالینووسکی، داها سونرا آوروپا و آوراسیا ایشلری عذره مشاویر ویکتوریا نولاندلا گؤروشدولر.
کمیسیونون صدری طاها اؤزهان گؤروش‌لر باره‌ده دئدی: " امریکا طرفی تورکیه ایله ایش بیرلیگینه آچیقدیر. یاشانان حادثه‌لرله باغلی کدرلرینی دیله گتیردیلر. فئتو باشچی‌سی فتح الله گوله‌نین قایتاریلماسی مسئله‌سی‌نین قانونی مدته احتیاج اولدوغونو سؤیله دیلر… بیز ده 1981-جی ایلده تورکیه ایله آمریکا آراسیندا ایمضا‌لانان موقاویلنی و سوچلولارین اؤلکه‌سینه قایتارماسی ایله باغلی 9 و 10-جو مادده‌لری یادا سالدیق… فئتو باشچی‌سی‌نین تشکیلات و عضولری ایله  چوخ راحت هم صحبت اولماسینی تامین ائدن رابطه شبکه‌لری‌نین کسیلمه‌سی کیمی ایلکین موداخیله‌نین ائدیلمه‌سی و نظارتده ساخلانیلماسی‌نین واجیب‌لیگینی دیله گتیردیک".
آک پارتی میلت وکیلی طاها اؤزهانین رهبرلیگیله آمریکادا رسمی سفرده اولان هئیت اؤلکه‌نین داخیلی ایشلر ناظرلیگینده و پنتاگون‌ دا گؤروش‌لر کئچیرجک.
تورکیه بؤیوک میلت مجلیسی‌‌نین خاریجی ایشلر کمیسیونوندان بیر هئیت ایسه بلژیک و فرانسادا اولوبلار. میلت وکیل‌لری آوروپا‌لی سیاستچی‌لر و قئیری-حکومت تشکیلات‌لاری عضو‌لری ایله گؤروشورلر. بیر هئیت پایتاخت بروکسل‌ده تورکیه‌نین بلژیکده باش کونسوللوغوندا قئیری-حکومت تشکیلات‌لاری نماینده‌لریله بیر آرایا گلیب. آک پارتی و  جمهوریت خالق پارتیسی‌نین 4 میلت وکیلیندن عبارت دیگر هئیت ایسه فرانسانین پایتاختی پاریس‌ده آوروپا ایشلری خاریجی علاقه‌لر کمیسیونونون صدری طرفیندن سناتدا قبول ائدیلدی.
